Ons Missie - SA House Churches
Die Suid-Afrikaanse huiskerke fasilitering inisiatief is in die lewe geroep om die ware Bybel gefundeerde huiskerk gemeente, soos wat dit in die Nuwe Testament gefunksioneer het, aan die Suid-Afrikaanse Christelike gemeenskap bekend te stel en te promoveer.
Ons funksioneer basies as volg:
Ons plant huiskerke regoor Suid-Afrika waar mense belangstelling toon.
Die webblad en hulpmiddels is daar om mense te help om hulleself toe te rus om die huiskerk gemeente beginsels self te gaan toepas. ’n Huiskerk gemeente planting hulpmiddel, “Die Huiskerk gemeente planting strategie” is gratis beskikbaar op die “Hulpmiddels” bladsy. Hierdie strategiese hulpmiddel maak dit eenvoudig net baie makliker vir mense om self huiskerk gemeentes te plant en in stand te hou.
Ons doel is om mense deur middel van die hulpmiddels op die webblad te leer hoe om as priesters en konings van God in sy koninkryk te funksioneer. Mense word onderrig in Christus en leer om as volwasse seuns van God die “almal deelnemende” en “almal funksionerende” aard van die ware Nuwe-Testamentiese kerk uit te leef in die Ekklesia, die gemeente van God.
Ons beveel huiskerk gemeente planters sterk aan om al die hulpmiddels deeglik deur te werk voordat hulle gemeentes plant.
Ons vra huiskerk gemeentes om hulle gemeentes by die Suid-Afrikaanse Huiskerke te registreer sodat ons hulle besonderhede aan voornemende lidmate kan gee wat ’n gemeente in hulle omgewing soek.
Mense wat belangstel om ’n lidmaat by ’n huiskerk gemeente te word, kontak ons sodat ons die databasis kan nagaan vir gemeentes in jou area.